# Pitagorín

Pitagorín, és un personatge de ficció de còmic d'humor creat per José Peñarroya Peñarroya (Forcall, Els Ports, 1910 - Barcelona, 1975), aquest personatge es va publicar per primer cop a la revista de l'Editorial Bruguera, Pulgarcito al número 1837 de l'any 1966. Aquest va ser l'últim personatge que Peñarroya va crear per l'editorial Bruguera.

## Argument

Pitagorín, és un noi superdotat i molt ben educat, el seu nivell d'intel·ligència pot superar el de qualsevol científic, la contra partida és que es força estúpid i maldestre. Tot i això, és capaç de construir tota mena d'invents i d'utilitzar la seva intel·ligència per enfrontar-se a les poques situacions violentes que li puguen sorgir. La vanitat és la seva principal feblesa, amb el que demostra que en el fons és humà com tothom.
A l'Escola Bruguera, aquest era un personatge estrany, però el fet que la vanitat sigui el seu punt feble l'acosta a la resta de personatges de Bruguera. Pitagorìn, no es va fer popular entre els lectors de les revistes de Bruguera, com sí que va passar amb alguns altres personatges com Mortadel·lo i Filemon, però sí que a la dècada dels anys seixanta i setanta, a l'argot del carrer s'anomenava Pitagorìn, a aquells nens que sobresortien per la seva intel·ligència.

## Autors

José Peñarroya Peñarroya, és l'autor d'aquest personatge, també va ser el guionista i dibuixant d'altres còmics, i el creador de cèlebres personatges com Don Pío, Gordito Relleno i Don Berrinche.

## Dades de Publicació

Publicacions on s'ha publicat Pitagorín
| Publicació | Any de Publicació | Editorial | Format | Enquadernació | Mides | Números | Pagines | Notes |
| Pulgarcito | 1946-1981 | Editorial Bruguera, S. A. | Quadern | Grapa | 21x16 cm | 1755 | 20, 16, 32 | |
| DDT | 1967-1978 | Editorial Bruguera, S. A. | Quadern | Grapa | 26 x 18 cm | 551 | 32 | Tercera època |
| Super Pulgarcito | 1970 | Editorial Bruguera, S. A. | Quadern | Grapa | 27 x 19 cm | 152 ? | 68 | |
| Mortadelo | 1970-1983 | Editorial Bruguera, S. A. | Llibre | Cartoné | 26x18 cm. | 646 | 32 | |
| Zipi y Zape/ Zipi Zape | 1972-1986 | Editorial Bruguera, S. A. | Quadern | Grapa | 26,5 x 18,5 cm. | 32/36 | 673 | Numeració de 0 a 672 |
| Zipi Zape Especial/Zipi Zape | 1978-1986 | Editorial Bruguera, S. A. | Quadern | Grapa | 26 x 19 cm | 167 | 76 | |
| Mortadelo Super Terror/ Mortadelo Especial | 1975-1986 | Editorial Bruguera, S. A. | Quadern | Grapa | 26 x 19 cm | 211 | 100 / 76 | |
| Rompetechos Super/ Rompetechos | 1978-1985 | Editorial Bruguera, S. A. | Quadern | Grapa | 27 x 19 cm | 45 | 60 i 52 | |
| Súper Humor Clásicos | 2005 | Ediciones B, S. A. | Llibre | Cartoné | 30 x 21,5 cm | 10 | 144 a 320 + cobertes | Al número 10 |
| Clasicos del Humor | 1981-1983 | R.B.A.Promotora de Ediciones, S. A. | Llibre | cartoné | 28x20 cm | 40 | 200 + cobertes | Als números; 37 |
Nota: Aquesta taula pot no estar completa o bé actualitzada

## Referències

* 1 2 Guiral, Antoni. Los Tebeos de Nuestra Infancia:La Escuela Bruguera (1964-1986). Ediciones El Jueves,S.A., 2008. 226 a 229. ISBN 978-84-9741-589-7. (castellà)
* ↑ «Pitagorín» (en castella). Tebeosfera. [Consulta: 17 abril 2015].

## Bibliografia

* Giral, Antoni. Los Tebeos de Nuestra Infancia:La Escuela Bruguera (1964-1986). Ediciones El Jueves,S.A., 2008. Pag 226 a 229. ISBN 978-84-9741-589-7.

## Enllaços externs

* Tebeosfera Informació de Publicacions. (castellà)